වරදාන වරප්රසාදවලට එහෙට මෙහෙට පනින දේශපාලනේ අවසන් කළ යුතුයි  ජාජබ නායක අනුර කුමාර දිසානායක කැබිලිතිගොල්ලෑවේදී අවධාරණය කරයි
සල්ලිවලට තනතුරුවලට අමාත්ය ධුරවලට එහෙට මෙහෙට පනින දේශපාලනයක් තිබෙනවා ජාතික ජන බලවේගයේ ආණ්ඩුවක් යටතේ පැන්නොත් මන්ත්රී ධුරය අහෝසි වෙන නීතියක් සම්පාදනය කරන බව ජාතික ජන බලවේගයේ නායක අනුර කුමාර දිසානායක පවසයි හෙතෙම මේ කරුණු අවධාරණය කළේ කැබිලිතිගොල්ලාවේ පැවති ජනහමුවක් අමතමිනි එහිදී ඔහු මෙසේද පැවසීය සැප්තැම්බර් 21 ඡන්දෙ පවත්වනවා ගන්න ඕන තීරණය මොකක්ද කියලා පසුගිය දින කිහිපයේ සිදුවීම් දෙස බැලුවත් තේරුම් ගන්න පුළුවන් දැන් පොහොට්ටුවේ පෙති හැලිලා එක කෑල්ලක් නාමල් රාජපක්ෂ එක්ක එක කෑල්ලක් රනිල් වික්රමසිංහ එක්ක තව කෑල්ලක් සජිත් ප්රේමදාස එක්ක ඉන්නවා මේ රට බිඳ වට්ටන්න විශාල වැඩ කොටසක් කළ ඒ පක්ෂය දැන් කෑලිවලට කැඩිලා සජබයේ සභාපති එළියේ පොහොට්ටුවේ සභාපති සජබයේ ඇතුලේ මහ බැංකු මහ හොරා රනිල් කියපු මහින්දානන්ද අලුත්ගමගේ අද රනිල් එක්ක මේ එහෙට මෙහෙට පනින එහෙන් මෙහෙන් ගන්න දේශපාලනය නතර කරන්න ඕනෑ නැද්ද අද උසාවියෙන් තීන්දුවක් ලැබුණා සජබ පැනපු මන්ත්රීවරු දෙන්නෙකුගේ මන්ත්රී ධුරය අහෝසි වුණා එය හොඳ තීන්දුවක් හැබැයි තීන්දුව ලැබෙන්න වසර දෙකක් ගත වුණා ජනතාවගේ ඡන්දෙ අරගෙන එහෙට මෙහෙට පනින එක හරිද 19 සංශෝධනය හදන අවස්ථාවේ අපි පැන්නොත් මන්ත්රී ධුරය අහෝසියි කියන සංශෝධනය ගෙනාවා විජේදාස රාජපක්ෂ එය ඉදිරිපත් කළත් දිනේෂ් ගුණවර්ධන එය අහෝසි කරන්න බැරිද කියා විමසුවා විජේදාස ඒක අයින් කළා සල්ලිවලට තනතුරුවලට අමාත්ය ධුරවලට එහෙට මෙහෙට පනින දේශපාලනයක් තිබෙනවා ජාතික ජන බලවේගයේ ආණ්ඩුව පැන්නොත් මන්ත්රී ධුරය අහෝසි වෙන නීතියක් සම්පාදනය කරනවා සමහර අය පනින්න විතරක් නොවෙයි තියාගන්නත් සල්ලි ගන්නවා දුන්නේ නැතිනම් යනවාලු මේ දේශපාලනය නතර කරන්න ඕනෑ ජාතික ජන බලවේගයේ ආණ්ඩුව මේ ගඳගහන පොර පිටිය සුද්ද කරන බවට ඔබට පොරොන්දු වෙනවා ඒවගේම මේගොල්ලන්ගේ දේශපාලනය යන්නේ පවුල්වලින් පවුල්වලට මේ ඡන්දෙ දිහා බැලුවත් ජනාධිපති මහින්දගේ පුතා ජනාධිපති ප්රේමදාසගේ පුතා ජනාධිපති ජේආර්ගේ බෑනා පොර පිටියේ මම විතරක් තඹුත්තේගම මේ පවුල් දේශපාලනය නතර කරන්න ඕනෑ බණ්ඩාරනායක පවුල අවුරුදු 27ක් පාලනයේ හිටියා සේනානායකලා දශකයකට වැඩි කාලයක් පාලනය කළා ජේආර්ලා රනිල්ලා අවුරුදු 20ක් විතර හිටියා අවුරුදු 76ක් රට පාලනය කර තිබෙන්නේ උඩ ඉන්න පවුල් හතරක් දිස්ත්රික්ක ගත්තත් එහෙම තමයි එහෙම වෙලා රට හැදුවාද මේ පවුල් කණ්ඩායම් කිහිපයක් රට පාලනය කරලා මේ රට හැදුවාද ලෝකෙ රටවල් අපිව පහුකරලා ගියා 1980 ගණන්වල නිෂ්පාදන කර්මාන්තයක් නොතිබුණු ඉන්දියාව අද හඳට යනවා වාහන නිෂ්පාදනය කරනවා ආසියානු කලාපයට අවශ්ය වන බිත්තර බීජ ඖෂධ නිෂ්පාදනය කරනවා මහින්ද රාජපක්ෂ අවුරුදු 54ක් ආණ්ඩුවේ ඉන්නවා මොනවාද කළේ ඉන්දියාව අවුරුදු 54 තුළ ඉදිරියට එනවා රනිල් වික්රමසිංහ පාර්ලිමේන්තුවට ඇවිත් අවුරුදු 47ක් වෙනවා රටක් හදන්න මේ කාලය හොඳටම ඇති මේ පාලකයන් රට විනාශ කළා හැබැයි ඒගොල්ලන් විනාශ වුණේ නැහැ ජනතාවට අමාරු වුණාට ඒගොල්ලන්ට අමාරු වුණේ නැහැ කවදාවත් මැදවච්චියේගේ මදිවෙන කොට කොළඹිනුත් සීතලට ඉන්න නුවරඑළියෙනුත් හුළං වදින්න වැල්ලෙනුත් දරුවන්ට උගන්වන්න එංගලන්තෙනුත් ගෙවල් ගත්තා හැම ඇමැතියෙකුටම ඕස්ටේ්රලියාවේ එංගලන්තයේ ගෙවල් ඩුබායිවල එපාර්ට්මන්ට් තියෙනවා ඡන්දෙ කරන්න ගමේ ගෙයකුත් තියෙනවා රට හැදුවේ නැහැ ඒගොල්ලන් හැදුණා එයාලා කවදාවත් හදන්නෙත් නැහැ ජනතාවට ස්වාධීනව ආර්ථික හයියක් ආවොත් ඒ කියන්නේ රස්සාවක් තියෙනවා ගෙයක් හදා ගන්න ජීවත් වෙන්න සතුටින් ඉන්න පුළුවන් හොඳ ආදායම් මාර්ගයක් තිබෙනවා එහෙම වුණොත් හාල් කිලෝ 10ට පස්සෙන් යන්නේ නැහැ ඒ නිසා ඒගොල්ලන්ට ගම්වල ජනතාව හැමදාම දුප්පත්භාවයෙන් ඉන්න ඕනෑ දුප්පත්භාවයෙන් හිටියොත් තමයි බෙදලා ඡන්දෙ ගන්න පුළුවන් වෙන්නේ සාරි උදලුතල කෑම පාර්සල් සිල් රෙදි ගිනිපෙට්ටි බෙදුවා බෙදනවා තමන්ට වත්කමක් තිබෙනවා නම් ගිනිපෙට්ටියක් ගන්න සාරියක් ගන්න පෝලිමේ යන්නේ නැහැ කෑම පාර්සලේට රුපියල් 500ට ඡන්ද වැඩවලට යන්නේ නැහැ ග්රාමීය ජනතාව දුප්පත්භාවයෙන් තුරන් කරන රටක් අපි හදනවා ආරම්භය ලෙස අපි 10000ක සිට 20000 දක්වා වූ සහනාධාරයක් දෙනවා 2048 වෙනකම් ජනතාවට කන්නෙ නැතිව ඉන්න පුළුවන්ද ජාතික ජන බලවේගය රට හදනවා එතකම් ජනතාව බලාගන්නවා අනිවාර්යයෙන් අධ්යාපනය සෞඛ්යය ආහාර ලබාදෙන වැඩපිළිවෙළක් අපි ආරම්භ කරනවා ග්රාමීය ජනතාව දුප්පත්භාවයෙන් එළියට ගේන්න ඕනෑ එහි ප්රධාන කාර්යය තමයි අධ්යාපනය දරුවා ඉගෙනගෙන ලෝකයට විවෘත වුණොත් දරුවා ගමේ ආර්ථිකයෙන් නිදහස් වෙනවා අපේ රටේ පළමුවැනි වසරේ සිට දහය වසර දක්වා වූ දරුවන්ගෙන් සෑම වසරකම 30000ක් පාසල් අතහැර යනවා අපි සෑම ප්රාදේශීය ලේකම් කාර්යාලයකම නිලධාරීන් කිහිපදෙනෙක් පත්කරනවා අඛණ්ඩව දින තුනකට වඩා පාසල් නොඑන දරුවන් පිළිබඳ සොයා බලා ඒ දරුවා පාසලට ගෙන්වා ගැනීමේ වගකීම ඒ නිලධාරීන්ට පවරනවා එක දරුවෙකුටවත් පාසල අත්හැර යන්න අපි ඉඩ තබන්නේ නැහැ අපේ පාසල්වල ඉංග්රීසි ගණිත විද්යාව විෂය සම්බන්ධ දැනුම ඇති ගුරුවරුන්ගේ හිඟයක් පවතිනවා ඉතා හොඳින් පුහුණු කරන ලද මැනවින් දරුවන්ට ඉගැන්වීමේ හැකියාව ඇති ගුරුවරුන් පත් කරනවා අදත් පාසල්වල ගුරු පුරප්පාඩු 33000ක් තිබෙනවා රැකියා නැති උපාධිධාරීන් 35000ක් එළියේ ඉන්නවා අද අධ්යාපනය දෙමව්පියන්ට බරක් ජාතික ජන බලවේගයේ ආණ්ඩුවකදී අධ්යාපනය දෙමව්පියන්ගේ බරක් වෙන්න ඉඩ තියන්නේ නැහැ අධ්යාපනය රජයේ වගකීමක් බවට පරිවර්තනය කරනවා ග්රාමීය ජනතාවගේ දුප්පත්භාවය නැති කරන්න නම් ගමේ ජනතාවගේ ආර්ථිකය හොඳ වෙන්න ඕනෑ මේ කැබිතිගොල්ලෑවේ ජනතාවගේ ප්රධාන ආර්ථිකය ගොවිතැන ගොවිතැන පාඩු රස්සාවක් නොවෙයි ලෝකයේ සෑම රටකම කෘෂිකර්මාන්තය සඳහා සහනාධාර දෙනවා ඉන්දියාවෙ ගොවියාට තෙල් විදුලිය නොමිලේ ආණ්ඩුවෙන් දෙනවා කෘෂිකර්මාන්තය දියුණු කිරීම සඳහා හොඳම බීජ ලබාදෙන්න ඕනෑ පිටරටින් අධික මිලට බීජ ගෙනත් වගා කිරීමෙන් වැඩක් නැහැ ඒ නිසා අපි අපේ බීජ පර්යේෂණායතන දියුණු කර හොඳ බීජ සොයා ගන්නවා ඒ බීජ ගොවිපොළවල්වල වැඩි දියුණු කරනවා ඒ බීජ ගොවීන්ට ලබාදී ගම්වල බීජ නිෂ්පාදනය කරන ගොවීන් හදනවා සමහර අය ආහාර සඳහාත් සමහර අය බීජ නිෂ්පාදනය සඳහාත් වගා කරනවා හොඳ බීජ අඩු මිලට ගොවියාට ලබාදෙන වැඩපිළිවෙළක් හදලා බීජ ව්යසනයෙන් ගොවි ජනතාව මුදා ගන්නවා අනෙක කෘෂිකර්මාන්තය සඳහා යන යෙදවුම් මිල ඉහළයි කෘමිනාශකවල පොහොරවල මිල ඉහළයි මේ ඉහළ මිල දරාගත නොහැකියි තෙල් පිරිපහදු කරන කොට ඒකෙන් එන අතුරු ඵලවලින් කෘමිනාශක නිපදෙව්වා සිපෙට්කෝ කියන කෘමිනාශක හැදුවේ ලංකාවේ සපුගස්කන්දේ රනිල් වික්රමසිංහ ඒවා වහලා දැම්මා ඒ නිසාම අද වල්නාශක කෘමිනාශක පිටරටින් ගෙන්වන්න සිදුවෙලා තිබෙනවා ඩොලරය ඉහළ යන කොට ඒවායේ මිලත් ඉහළ යනවා ඒ නිසා අපි කෘමිනාශක වල්නාශක හදන්න නැවත පර්යේෂණ ආරම්භ කරනවා අපට තියෙන්නේ හුදු ආණ්ඩු මාරුවක් නොවෙයි නායකයෙක් වෙනුවට නායකයෙක් ගේන එක නොවෙයි තමන්ගෙ ජීවිතය තමන්ට එපා වෙලා තියෙන්නේ තමන්ගෙ ජීවිතය අහිමි වෙලා යනකම් බලාගෙන ඉන්න ජීවිතවලට පණ දෙන හිනාව දෙන සමාජයක් ගොඩනැගීම තමයි අපේ සැලසුම තිබෙන්නේ මේ ජීවිතේ මීට වඩා හොඳ ජීවිතයක් බවට පත්කරන ආණ්ඩුවක් දරුවන්ගේ අනාගතය ගැන විශ්වාසයක් නැතිව දෙමාපියන් හූල්ලනවා අපි හදන්නේ දරුවන්ට අලුත් අනාගතයක් නිර්මාණය කරන ආණ්ඩුවක් කඩා වට්ටපු කෘෂිකර්මාන්තය වෙනුවට දියුණු කෘෂිකර්මාන්තයක් දක්වා පරිවර්තනය කරන ආණ්ඩුවක් අපි හදනවා ඒ කියන්නේ අපේ රට වෙනස් කරන රට පොහොසත් කරන ලස්සන ජීවිතයක් උරුම කර දෙන ආණ්ඩුවක් මේක මේ වෙලාවේ කරන්නම ඕනෑ ජාතික ජන බලවේගය යනු ජනතාවට අලුත් ජීවිතයක් අරගෙන දෙන ආණ්ඩුවක් අපේ මේ සැලසුම් ක්රියාත්මක කරන්න අපට බලය ඕනෑ මෙතන පොහොට්ටුවට අලියට කතිරෙ ගහපු අය ඉන්නවා ඒ අතීතය පැත්තකින් තියන්න මේ ඉන්නේ ජාතික ජන බලවේගය දිනවීම සඳහා එකතු වුණු බලකායක් අපි ඔක්කෝම එකට පොර බඳිමු අපේ මේ උත්සාහයේ අවසන් ප්රතිඵලය ලබාගත හැකි වෙන්නේ ගමේ ඡන්ද පෙට්ටිය මාලිමාවට කතිර ගහලා වැඩිම ඡන්ද ප්රමාණයකින් පිරෙව්වොත් විතරයි අපි මේ වැඩේ සාර්ථකව කරමු සැප්තැම්බර් 22 දා වන විට ලංකාවේ අලුත් ආණ්ඩුවක් අලුත් පාලනයක් ජාතික ජන බලවේගයේ ආණ්ඩුවක් ඒ වෙනුවෙන් අපි හැමදෙනාම වැඩ කරමු මහන්සි වෙමු